Ainoaan käsittelyyn esitellään päiväjärjestyksen 2. asia. Puhemiesneuvosto ehdottaa, että eduskunta päättää keskeyttää vuoden 2015 valtiopäivät tämän täysistunnon tai tämän päivän täysistuntojen päätyttyä. Edelleen puhemiesneuvosto ehdottaa, että eduskunta kokoontuu vuoden 2016 valtiopäiville tiistaina 2.2.2016 kello 12, jolloin vuoden 2015 valtiopäivät päättyvät.
Ainoaan käsittelyyn esitellään päiväjärjestyksen 4. asia. Käsittelyn pohjana on valtiovarainvaliokunnan mietintö VaVM 16/2015 vp. Asian käsittely keskeytettiin 17.12.2015 pidetyssä täysistunnossa.
Lopuksi päätetään epäluottamusehdotuksista. Talousarvioehdotuksen käsittelyssä on tehty seuraavat ehdotukset epäluottamuslauseen antamisesta valtioneuvostolle: Eero Heinäluoma sd Riitta Myllerin sd kannattamana: "Eduskunta toteaa, että hallitus on epäonnistunut talouspolitiikassaan. Hallitus on jatkuvasti laiminlyönyt työllisyyden ja talouskasvun edistämisen. Näin ollen eduskunta vaatii, että hallitus tuo välittömästi eduskunnan käsiteltäväksi uusia korjaavia toimia maamme taloudellisen tilan parantamiseksi. Eduskunta katsoo, että hallitus on epäonnistunut eikä nauti eduskunnan luottamusta." Outi Alanko-Kahiluoto vihr Krista Mikkosen vihr kannattamana: "Hallituksen ylimitoitetut leikkaukset vaarantavat talouden ja työllisyyden suotuisan kehityksen. Koulutukseen kohdistuvat mittavat leikkaukset nakertavat Suomen osaamisperustaa tavalla, joka vie pohjaa pois tulevaisuuden kasvulta. Myös kehitysyhteistyöstä ja luonnonsuojelusta leikkaaminen on lyhytnäköistä politiikkaa, jolla ei rakenneta parempaa tulevaisuutta. Tämän johdosta eduskunta toteaa, että hallitus ei nauti eduskunnan luottamusta." Kari Uotila vas Li Anderssonin vas kannattamana: "Hallitus ei ole talousarvioehdotuksellaan eikä muilla esittämillään toimenpiteillä saamassa aikaan Suomen talous- ja työllisyystilanteessa käännettä parempaan. Päinvastoin leikkauspolitiikallaan hallitus heikentää ostovoimaa, kotimaista kulutuskysyntää ja talouskasvua ja näin vain pahentaa työttömyystilannetta ja yhteiskunnan eriarvoisuutta. Näin ollen hallitus ei nauti eduskunnan luottamusta." Joakim Strand r Anders Adlercreutzin r kannattamana: "Sipilän hallitus esittää hallituspuolueiden vaalilupauksista huolimatta massiivisia koulutukseen kohdistuvia leikkauksia. Hallituksen esittämät subjektiivisen päivähoito-oikeuden rajoitukset johtavat siihen, että lapsia perhetaustasta riippuen kohdellaan eriarvoisesti. Koulutusleikkaukset muodostavat todellisen uhan opetuksen ja tutkimuksen laadulle, koulutuksen tasa-arvolle ja maamme kilpailukyvylle. Hallitus leikkaa myös valtavasti kehitysavusta. Leikkaukset laskevat kehitysavun häpeälliseen 0,35 prosenttiin BKT:sta, ja ne kohdistuvat suoraan kaikkein haavoittuvimmassa asemassa oleviin ihmisiin. Kehitysapuleikkaukset vaarantavat myös Suomen maineen vastuullisena ja luotettavana kansainvälisenä toimijana. Tämän johdosta eduskunta toteaa, että hallitus ei nauti eduskunnan luottamusta."
Ensin äänestetään Eero Heinäluoman ehdotuksesta Outi Alanko-Kahiluodon ehdotusta vastaan, sitten voittaneesta Kari Uotilan ehdotusta vastaan ja tässä äänestyksessä voittaneesta Joakim Strandin ehdotusta vastaan. Lopuksi äänestetään siitä, nauttiiko valtioneuvosto eduskunnan luottamusta.
Arvoisa rouva puhemies! Tarkentaisin vielä pääluokan 35 kohtaa 13: tarkoitukseni oli äänestää ehdotusta 12 vastaan eli "jaa".
Merkitään.
Nyt ryhdytään pääluokan 30 yksityiskohtaiseen käsittelyyn. Yleiskeskustelu päättyi 17.12.2015 pidetyssä täysistunnossa.
Ozan Yanarin ehdotus 1 ja Pia Viitasen ehdotus 2 ovat saman sisältöisiä, joten niistä äänestetään yhdessä mietintöä vastaan.
Pia Viitasen ehdotus 10 ja Kari Uotilan ehdotus 11 koskevat samaa määrärahaa. Ensin äänestetään ehdotuksesta 10 ehdotusta 11 vastaan ja sitten voittaneesta mietintöä vastaan.
Arvoisa puhemies! Tarkoitus oli äänestää "ei".
Merkitään.
Pia Viitasen ehdotus 16 ja Ozan Yanarin ehdotus 17 koskevat samaa määrärahaa. Ensin äänestetään ehdotuksesta 17 ehdotusta 16 vastaan ja sitten voittaneesta mietintöä vastaan.
Arvoisa puhemies! Kohdassa 12 tarkoitukseni oli äänestää "ei".
Merkitään.
Arvoisa puhemies! Kohdassa 3 tarkoituksena oli äänestää "jaa".
Merkitään sekin.
Arvoisa puhemies! Äänestin kohdassa 21 väärin. Tarkoitukseni oli äänestää "jaa".
Merkitään edustaja Harry Wallinin korjaus.
Nyt ryhdytään pääluokan 35 yksityiskohtaiseen käsittelyyn. Yleiskeskustelu päättyi 17.12.2015 pidetyssä täysistunnossa.
Kari Uotilan ehdotus 2, Pia Viitasen ehdotus 3 ja Ozan Yanarin ehdotus 4 koskevat samaa määrärahaa. Ensin äänestetään ehdotuksesta 4 keskenään saman sisältöisiä ehdotusta 2 ja ehdotusta 3 vastaan ja sitten voittaneesta mietintöä vastaan.
Pia Viitasen ehdotus 8 ja Kari Uotilan ehdotus 9 ovat saman sisältöisiä, joten niistä äänestetään yhdessä mietintöä vastaan.
Carl Haglundin ehdotus 12, Pia Viitasen ehdotus 13, Ozan Yanarin ehdotus 14 ja Kari Uotilan ehdotus 15 koskevat samaa määrärahaa. Ensin äänestetään ehdotuksesta 15 ehdotusta 14 vastaan, sitten voittaneesta ehdotusta 13 vastaan ja sen jälkeen voittaneesta ehdotusta 12 vastaan. Lopuksi äänestetään voittaneesta mietintöä vastaan.
Arvoisa puhemies! Äänestyksessä 10 oli tarkoitus äänestää "jaa".
Rouva puhemies! Sama minun kohdallani.
Arvoisa puhemies! Kohdassa 7 minun oli tarkoitus äänestää "ei", koska Metsähallitus ei kunnioita saamelaisten oikeuksia.
Arvoisa rouva puhemies! Kohdassa 12 piti äänestää "jaa".
Arvoisa puhemies! Tavoistani poiketen, koska kysymys on eliöiden suojelusta ja ympäristöministeriöstä, ilmoitan äänestäneeni ehdotuksesta 6 väärin, eli tarkoitus oli äänestää "ei".
Arvoisa rouva puhemies! Kohdassa 12 tarkoitukseni oli äänestää "jaa".
Hyvä puhemies! Kohdassa 12 oli tarkoitus äänestää "ei".
Merkitään. (Hälinää) — Edustajat, nyt ei kyllä kuulu lainkaan, mitä täällä puhutaan, joten pyydän hiljaisuutta.
Arvoisa rouva puhemies! Kohdassa 12 oli tarkoitus äänestää "jaa".
Arvoisa rouva puhemies! Sama kuin edellisellä edustajalla.
Arvoisa puhemies! Kohdassa 5 tarkoituksenani oli äänestää "jaa".
Arvoisa puhemies! Kohdassa 5 tarkoituksenani oli äänestää "jaa".
Merkitään.
Siirrytään tulojen käsittelyyn. Menettelytavan mukaisesti yleiskeskustelua ei sallita. Nyt esitellään veroja ja veronluonteisia tuloja koskeva osasto 11.
33: oli tarkoitukseni äänestää "ei".
Kohdassa 3 oli tarkoitus äänestää "jaa".
Arvoisa puhemies! Kohdassa 14 äänestin "ei" epähuomiossa, tarkoitukseni oli äänestää "jaa".
Arvoisa puhemies! Kohdassa 4 äänestin punaista — kaiketi joulun kunniaksi — kun oli tarkoitus äänestää vihreätä elikkä "jaa".
Arvoisa puhemies! Kohdassa 38 oli tarkoitus äänestää "ei".
Arvoisa puhemies! Kohdassa 2 tarkoituksenani oli äänestää "jaa".
Merkitään.
Nyt esitellään yleisperustelut. Menettelytavan mukaisesti yleiskeskustelua ei sallita.
Arvoisa puhemies! Painoin nappia liian myöhään. Tarkoitus oli äänestää "jaa".
Merkitään.
Tarkoitus oli äänestää "ei".
Samoin.
Merkitään.
Samoin.
Merkitään sekin.
Arvoisa puhemies! Kohdissa 1 ja 29 piti äänestää "ei".
Arvoisa puhemies! Sanon vielä sen, että pääluokassa 35 äänestyksessä 13 tarkoitukseni oli äänestää "jaa".
Kohdassa 23 tarkoitukseni oli äänestää "jaa".
Kohdassa 21 oli tarkoitus äänestää "ei".
Arvoisa puhemies! Sama asia minun kohdallani.
Merkitään.
Herra pääsihteeri! Pitkän työuranne aikana olette näyttänyt meille muille esimerkkiä siitä, kuinka kanssakulkijoita ja työkavereita kannustetaan eteenpäin kiitoksien, neuvojen ja reilun palautteen kautta. Uranne eduskunnan pääsihteerinä on ollut monin tavoin ihailtava. Se on vaatinut pitkiä työpäiviä, valvottuja öitä, mittaamattomia määriä luettuja tekstejä ja tarkistettuja lakipykäliä. Äkkikäänteistä ja pyytämättä eteen tulevista tilanteista ei ole ollut puutetta kansanedustajien kanssa työskennellessä. Lukemattomat ovat myös keskustelut ja kohtaamiset kotimaisilla ja ulkomaisilla, kansainvälisillä areenoilla. Olette kulkenut tilanteesta toiseen hymy huulilla ja huumorin saattelemana. Lausun teille kiitokseni ja kunnioitukseni koko eduskunnan puolesta siitä paneutumisesta, jolla olette tätä yhteiskuntamme peruspilaria kannatellut ja kehittänyt. Työnne ei ole ollut helppoa, mutta uskon sen olleen suuri seikkailu ainutlaatuisine elämyksineen ja kokemuksineen. Seikkailut ovat sellaisia asioita, joista kerrotaan muillekin. Levätkää nyt tovi ja kootkaa sitten tarinanne, seikkailunne, yhteen. Olen kuullut monen esittävän teille tämän kainon toiveen, joten rohkenen toistaa sen myös tässä. Kiitoksia, ja hyvää joulua teille ja koko eduskunnalle! (Suosionosoituksia) Täysistunto on päättynyt.